SNCF Z 22500
D Z 22500 „Eole“ sind zweisystemfähige Doppelstock­triebzüg, wo vo der SNCF uf der französische Linie RER E im Grossrum Paris igsetzt wärde. Ursprünglich sinds au im Saint-Lazare-Netz igsetzt worde. D Iheite sind vo GEC, Alstom und ANF (Bombardier France) baut worde. D Iheite sind au als SNCF-Version vo de MI 2N bekannt.

D MI 2N bo der SNCF ähnle de RATP-Iheite vo der Bauart Z 1500, doch unerscheide si sich d Iheite bispilswis bi der Atribsusrüschtig und der Ufteilig vo de Innerüm.

Ubersicht 
Jede Wage heh drei Igangstüre, wo jewils inen Gang mit Stäge füehrt, wo entwäder nach obe oder unde zum jewilige Stockwärch füehre.  Ds Undergschoss isch vo beide Seite über d Gäng zuegänglich, ds Obergschoss isch aber wie en Sackgass gschtaltet und nur vo einer Seite zuegänglich.  En Unerschid zur Bauart Z 1500 beschteit dari, das im innere vom MI2N ade Türe en LED-Routecharte mit de negste Statione het und dass au Asage vo de negste Statione vorhande sind. Der Z 22500 het aber kei Asage oder LED-Routecharte, sondern nur ufzeichneti Sicherheitsasage an paar Statione.

Isatz 
D 53 Z 22500 Züg wärde usschliesslich uf der RER E igsetzt.

Meischtens verchere d Züg in Doppeltraktion.

Züg

Links 

MI 2N page on Metro-pole.net (französisch)
Technischi Date (französisch, englisch)

Fuessnote 

Triibfahrzüg